На основу члана 9. Закона о финансирању локалне самоуправе ("Службени гласник РС", број 62/2006, 47/2011, 93/2012, 99/2013 и 125/2014) и чл. 37. Статута Града Ниша (Сл. лист Града Ниша, број 88/08), Скупштина Града Ниша на седници одржаној дана \_\_.\_\_.2015. године, доноси

**О Д Л У К У**

**о изменама и допунама Одлуке о**

**локалним административним таксама**

**Члан 1.**

 У Одлуци о локалним административним таксама („Службени лист Града Ниша, бр. 90/2015“), назив „ТАРИФА ГРАДСКИХ АДМИНИСТРАТИВНИХ ТАКСИ“, мења се и гласи „ТАРИФА ЛОКАЛНИХ АДМИНИСТРАТИВНИХ ТАКСИ“.

**Члан 2.**

 У тарифном броју 9. додаје се став 3. који гласи:

“За давање сагласности на елаборат геодетских радова, плаћа се такса у износу од 4.000,00 динара.“

**Члан 3.**

 Тарифни број 10. мења се и гласи:

„Тарифни број 10

За пријаву радова, пријаву завршетка темеља и пријаву завршетка објекта у конструктивном смислу, плаћа се такса у износу од 1.000,00 динара.

За достављање техничке документације ради прибављања сагласности имаоца јавних овлашћења и прикључење објекта на комуналну инфраструктуру, плаћа се такса у износу од 500,00 динара.“

 **Члан 4.**

 Ова Одлука ступа на снагу осмог дана од дана објављивања у "Службеном листу Града Ниша".

СКУПШТИНА ГРАДА НИША

Број: \_\_\_\_\_\_\_\_\_\_\_\_\_\_

У Нишу, \_\_\_.\_\_\_.2015. године Председник

 Проф. др Миле Илић

ОБРАЗЛОЖЕЊЕ

Обзиром да је Законима о изменама и допунама Закона о планирању и изградњи („Службени гласник РС“, бр. 132/14 и 145/14) и подзаконским актима, извршена измена у називима и садржини аката које издаје Управа за планирање и изградњу, потребно је усклађивање постојеће Одлуке о градским административним таксама Града Ниша (“Службени лист Града Ниша”, бр. 90/2015) са одредбама горе поменутих Закона и подзаконских аката, што је овом Одлуком и учињено.

 Измене наведене Одлуке извршене су превасходно у терминолошком смислу, али и у смислу износа такси у тарифним бројевима.

 Н А Ч Е Л Н И К

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Миљан Стевановић

**ПРЕГЛЕД ЧЛАНОВА КОЈИ СЕ МЕЊАЈУ**

**Одлука о градским административним таксама** (“Службени лист Града Ниша”, бр. 90/2015)

 ТАРИФА ГРАДСКИХ АДМИНИСТРАТИВНИХ ТАКСИ

 Тарифни број 9

За потврду о усклађености пројекта за парцелацију и препарцелацију, сходно величини катастарске парцеле, плаћа се такса у износу од:

- за катастарске парцеле површине до 450 m2 – 5.000,00 динара

- за катастарске парцеле површине 600 m2 и преко 600 m2 – 9.000,00 динара

За потврду да урбанистички пројекат за урбанистичко-архитектонску разраду локације није у супротности са важећим планским документом, сходно величини катастарске парцеле, плаћа се такса у износу од:

- за катастарске парцеле површине до 450 m2 – 5.000,00 динара

- за катастарске парцеле површине 450 m2 и преко 450 m2 до 600 m2 – 15.000,00 динара

- за катастарске парцеле површине 600 m2 и преко 600 m2 – 25.000,00 динара

 Тарифни број 10

За одобравање пуштања објекта у пробни рад плаћа се такса у износу од 5.000,00 динара